‘Oulikste hondjie ter wêreld’ sterfBuddy en Boo (regs) was onafskeidbaar. Foto: Facebook Die wêreld se oulikste hondjie is hondehemel toe. Boo, ŉ pommerhond wat op ŉ keer as die wêreld se oulikste hondjie beskryf is, se eienaar het die hartseer tyding Vrydagaand in die sosiale media gedeel: “Met diepe leedwese maak ek bekend dat Boo vroeg vanoggend in sy slaap dood is en ons verlaat het om hom aan te sluit by sy beste maat, Buddy.” Die fraai hondjie was ŉ treffer in die sosiale media en het gereeld saam met bekendes uitgehang, ontmoetingsessies met aanhangers bygewoon en eindelik meer as 16 miljoen aanhangers op Facebook gehad, berig TMZ. Boo se boetie Buddy is in 2017 oorlede. “Kort daarna het Boo tekens van hartprobleme begin toon,” skryf sy eienaar. “Ons dink sy hartjie het letterlik gebreek toe Buddy ons verlaat het.” Tog het die pommerhondjie nog ŉ jaar uitgehou. “Maar dit lyk asof dit sy tyd was en ek is seker dit was ŉ uiters vreugdevolle oomblik toe die tweetjies mekaar weer in die hemel ontmoet.” Die skattige brakkie was 12 jaar oud. wednesday video of us doing nothing else but smiling. the greatest trick of all! Posted by Boo on Wednesday, July 30, 2014